google/wiki40b huggingface dataset:
तारापुर प्रखण्ड (मुंगेर)

तारापुर बिहार के मुंगेर जिले का एक प्रखण्ड है। यह 15 फरवरी 1932 को हुए भीषण नरसंहार के लिये प्रसिद्ध है।
15 फरवरी 1932 को दोपहर सैकड़ों आजादी के दीवाने मुंगेर जिला के तारापुर थाने पर तिरंगा लहराने निकल पड़े। उन अमर सेनानियों ने हाथों में राष्ट्रीय झंडा और होठों पर 'वंदे मातरम' , 'भारत माता की जय' के नारों की गूंज लिए हँसते-हँसते गोलियाँ खाई थी। भारतीय स्वतंत्रता संग्राम के सबसे बड़े गोलीकांड में देशभक्त पहले से लाठी-गोली खाने को तैयार हो कर घर से निकले थे। 50 से अधिक सपूतों की शहादत के बाद स्थानीय थाना भवन पर तिरंगा लहराया।
तारापुर शहीद दिवस भारत में प्रत्येक वर्ष 15 फरवरी को मनाया जाता है जिसमें 15 फरवरी 1932 को बिहार राज्य के मुंगेर के तारापुर गोलीकांड में शहीदों को श्रंद्धाजलि दी जाती है। आजादी के बाद से हर साल 15 फरवरी को तारापुर दिवस मनाया जाता है। भारत मां के वीर बेटों के ऊपर अंग्रेज कलक्टर ई ओली एवं एसपी डब्ल्यू फ्लैग के नेतृत्व में गोलियां दागी गई थीं। गोली चल रही थी लेकिन कोई भाग नहीं रहा था, लोग डटे हुए थे। इस गोलीकांड के बाद कांग्रेस ने प्रस्ताव पारित कर हर साल देश में 15 फरवरी को तारापुर दिवस मनाने का निर्णय लिया था। यह जलियांवाला बाग से भी बड़ा हत्याकांड था।
बोस्टन रेड सोक्स

बोस्टन रेड सोक्स, एक प्रसिद्ध बेसबॉल टीम है, जो बोस्टन में आधारित है। वे मेजर लीग बेसबॉल में खेलते हैं।
पार्सेम

भूगोल

कारापुर 15.55°N 73.97°E के निर्देशांको पर स्थित है। इसकी औसत ऊँचाई 19 मीटर है।

जनसांख्यिकी

भारत की 2001 की जनगणना के अनुसार, पार्सेम की जनसंख्या 4,320 है। कुल जनसंख्या में पुरुष 51%, और महिलाएँ 49% हैं। यहाँ की औसत साक्षरता दर 74% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 81% और महिला साक्षरता दर 66% है। 10% लोग 0-6 वर्ष आयुवर्ग के हैं।
पश्चिमी यूरोप

पश्चिम यूरोप क्षेत्र में यूरोप महाद्वीप के पश्चिमी राष्ट्र आते हैं। लगभग १९४५-१९९१ तक चले शीत युद्ध के समय में प्रचलित एक अन्य परिभाषा के अनुसार पश्चिम यूरोपीय संघ से संबद्ध राष्ट्रों के क्षेत्र को पश्चिम यूरोप कहते थे, जो अब यूरोपीय संघ का ही भाग है। पश्चिमी यूरोपीय संघ १९४८ के समय असाम्यवादी यूरोपीय राष्ट्रों द्वारा संगठित एक सुरक्षात्मक संगठन था और ये ईस्टर्न ब्लॉक या वारसा संधि के विरुद्ध संगठित हुआ था। 
पशिमी यूरोप के राष्ट्र अत्यधिक आय वाले विकसित राष्ट्र हैं, जिनमें अधिकांश जनतांत्रिक सरकार द्वारा शासित हैं और मिश्रित अर्थ-व्यवस्था के संग नाटो एवं यूरोपीय संघ के भी सदस्य हैं।
संयुक्त राष्ट्र सांख्यिकीय विभाग के अनुसार पश्चिमी यूरोप मात्र ९ राष्ट्रों का समूह है।
समोएड्स

समोएड्स, एशियाई टुन्ड्रा में निवास में करने वाली एक प्रमुख जनजाति हैं।
ब्लूफील्डस बंदरगाह

यह निकारागुआ का एक प्रमुख बंदरगाह है।
क्रा थलसंधि

क्रा थलसंधि (थाई:คอคอดกระ, अंग्रेज़ी: Kra Isthmus) दक्षिणपूर्व एशिया में मलय प्रायद्वीप का सबसे कम चौड़ाई वाला भाग है। इसके पूर्व ओर थाईलैण्ड की खाड़ी है जबकि पश्चिमी तरफ़ अंडमान सागर है। इस थलसंधि का पूर्वी भाग थाईलैण्ड में आता है और पश्चिमी भाग बर्मा के तनीन्थार्यी मण्डल का हिस्सा है। अपने सबसे तंग बिन्दु पर क्रा थलसन्धि की चौड़ाई केवल ४४ किमी है। यदि यहाँ खोदने से एक जलमार्ग थाईलैण्ड की खाड़ी को अंडमान सागर से जोड़ दे तो पूर्वी एशिया से पश्चिमी एशिया के जल यातायात को नीचे से मलक्का जलसन्धि से जाने की आवश्यकता नहीं रहेगी। लेकिन यह करना कठिन है क्योंकि क्रा थलसंधि पर तेनासेरिम पहाड़ियाँ नामक एक पहाड़ी शृंखला खड़ी हुई है।
शेख़ अब्दुल्ला

निजी जीवन

इनके प्रारम्भिक जीवन के बारे में मुख्य महत्वपूर्ण स्रोत इनके द्वारा लिखा गया आतिश-ए-चिनार नामक आत्मकथा है। यह सौरा नामक गाँव में पैदा हुए जो श्रीनगर से बाहर था। इनका जन्म इनके पिता शेख मोहम्मद इब्राहिम के मौत के ग्यारह दिनों के बाद हुआ था। इनके पिता कश्मीरी शाल बनाने और बेचने का कार्य करते थे।
यह मैट्रिक परीक्षा पंजाब विश्वविद्यालय से 1922 में उत्तीर्ण हुए।

मुख्यमंत्री

इनके जम्मू कश्मीर के मुख्यमंत्री के पद ग्रहण के पश्चात केन्द्र सरकार और शासन करने वाली कांग्रेस पार्टी ने समर्थन वापस ले लिया। जिसके कारण दुबारा चुनाव की स्थिति उत्पन्न हो गई। चुनाव में भारी मतो से जीत के बाद शेख अब्दुल्ला फिर से मुख्यमंत्री बने। यह 1982 तक (इनके मौत तक) मुख्यमंत्री बने रहे। इनके मौत के बाद इनके सबसे बड़े बेटे फारूक अब्दुल्ला ने मुख्यमंत्री पद हेतु चुनाव लड़ा।

साहित्य

इनके द्वारा रचित एक आत्मकथा आतिशे–चिनार के लिये उन्हें सन् १९८८ में साहित्य अकादमी पुरस्कार (उर्दू) से मरणोपरांत सम्मानित किया गया।
सलीम ख़ान (शहर)

सलीम ख़ान एक शहर है जो ख़ैबर पख़्तूनख़्वा, पाकिस्तान में स्वाबी जिला की यूनियन सभा भी है।
पंचेन लामा

पंचेन लामा दलाई लामा के बाद तिब्बत के दूसरे सबसे प्रभावशाली धर्म गुरु हैं। ये चीन सरकार द्वारा निर्वासित नहीं किए गए हैं। इसलिए ये तिब्बत में ही रहते हैं।
कोयना नदी

उदगम

यह महाराष्ट्र के महाबालेश्वर से निकलती है। यह पश्चिमी घाट में स्थित हिल स्टेशन है।

नदी की लम्बाई (किलोमीटर मे)

130 किमी

अपवाह तन्त्र

कोयल की सहायक नदी ओरंगा भी है

सहायक नदियां

यह कृष्णा नदी की सहायक नदी है जो महाबलेश्वर (महाराष्ट्र)से निकलती है और महाराष्ट्र के कराड़ जिले में कृष्णा में मिल जाती है।
विष्णुदत्त मिश्र तरंगी

विष्णुदत्त मिश्र तरंगी भारत के प्रारंभिक पत्रकारों में से थे। वे हिंदी के विद्वान, कवि और व्यंग्य लेखक भी थे। उनका कार्यस्थल खंडवा, भोपाल, कलकत्ता, जबलपुर, दिल्ली और जयपुर जैसा विस्तृत क्षेत्र था।
पंकज धीर

व्यक्तिगत जीवन

उनके पुत्र निकितन धीर भी बॉलीवुड अभिनेता है, जो जोधा अकबर और चेन्नई एक्सप्रेस जैसी फ़िल्मो में अहम किरदार निभा चुके है।
विजयेन्द्र घटगे

व्यक्तिगत जीवन

घाटगे कागल के शाही परिवार के सदस्य है, व इंदौर और कोल्हापुर के अन्य मराठा शाही परिवारों से काफी निकट संबंध है। उनकी मां, सीता राजे घाटगे, इंदौर के महाराजा तुकोजीराव होल्कर III की बेटी हैं (1 9 03-19 26 में राज्य किया) जिन्होंने अपनी अमेरिकी पत्नी नैंसी मिलर (जिसे औपचारिक रूप से महाराजा की चाची ने अपना लिया था) से शादी कर ली थी और शर्मिष्ठा देवी होल्कर ने शादी कर ली थी। महाराजा डैली कॉलेज, इंदौर में शिक्षित, वह हेड प्रीफेक्ट और तलवार ऑफ ऑनर धारक (फ्लाइट सार्जेंट एयरिंग एनसीसी) थे। सिडनहम कॉलेज ऑफ कॉमर्स से बी कॉम ऑनर्स (मैनेजमेंट) करने के बाद, बॉम्बे ने एफटीआईआई, पुणे से अभिनय पाठ्यक्रम से पारित किया।
विजयेन्द्र घाटगे के पिताजी कागल जो कि मराठा साम्राज्य की जागीर थी,  उसके जागीरदार , श्रीमंत सरदार फतेहसिंहराव दत्ताजीराजे घाटगे थे, व माताजी इंदौर के महाराजा तुकोजी राव होल्कर और महारानी श्रीमन्त अखंड सौभाग्यवती शर्मिष्ठा देवी बाई की सुपुत्री महाराजकुमारी सीतादेेवी थी।

फिल्मी सफर

घाटगे ने राजश्री प्रोडक्शन की 1 9 76 हिंदी फिल्म चिक्कोर में एक सहायक भूमिका के साथ अपना फिल्म कैरियर शुरू किया। बसु चटर्जी द्वारा निर्देशित, यह फिल्म बॉक्स ऑफिस "सुपरहिट" थी। [3] इसके बाद, उन्होंने कस्मे वाडे (1 9 78), प्रेम रोग (1 9 82) और रजिया सुल्तान (1 9 83) जैसी फिल्मों में विभिन्न सहायक भूमिकाएं कीं। 1 9 80 के दशक के मध्य में, घाटगे ने टीवी धारावाहिकों में प्रदर्शित होना शुरू किया। 1 986-87 के क्लासिक धारावाहिक बुनेद में लाला ब्रिजबैंण के किरदार की भूमिका ने उन्हें घर बनाया। [4] 2002 में घाटगे ने संजय लीला भंसाली में अभिनय किया, जिसमें देवदास को ऐश्वर्य राय द्वारा निभाई नायिका, पारो के बुजुर्ग पति, भुवन चौधरी की भूमिका में निर्देशित किया। [5]
नोएडा इंस्टीट्यूट ऑफ इंजीनियरिंग और प्रौद्योगिकी

इतिहास

यह एक आत्म संस्थान वित्तपोषित है जो 2001 में इस क्षेत्र में अग्रणी शैक्षिक समाज के बारे में, सिटी शैक्षिक और सामाजिक कल्याण सोसायटी (CESWS) <रेफरी नाम = "द्वारा स्थापित किया गया था NIET के बारे में] </ ref> संस्थान द्वारा निर्धारित सभी मापदंडों में excels एआईसीटीई और महामाया तकनीकी विश्वविद्यालय नोएडा सभी संस्थान द्वारा पाठ्यक्रमों की पेशकश [[एआईसीटीई] दो और] द्वारा अनुमोदित कर रहे हैं। विभागों का राष्ट्रीय प्रत्यायन बोर्ड (एनबीए) द्वारा मान्यता प्राप्त किया गया है।

कैंपस

नोएडा इंस्टीट्यूट ऑफ इंजीनियरिंग एंड टेक्नोलॉजी में स्थित है ग्रेटर नोएडा {{कन्वर्ट (ग्लोबल बहुराष्ट्रीय कंपनियों का केंद्र), अच्छी तरह से Expressway.The संस्थान के माध्यम से नोएडा - दिल्ली से जुड़ा के एक विशाल क्षेत्र है | 13.90 | एकड़ | m2}} औरहरे - भरे ambiance सभी around.The संस्थान एक पुस्तकालय है जिसमें से अधिक पर कब्जा है  और exams.It 1200 से अधिक computers.The संस्थान प्रदान करता है के साथ परिसरों भर में 6 अलग कंप्यूटर प्रयोगशालाओं के दौरान 24 घंटे खुला हैनोएडा, ग्रेटर नोएडा, गाजियाबाद और Delhi.NIET के कुछ हिस्से के सभी भागों के लिए परिवहन सुविधा एक बहुत अच्छा स्थान रिकॉर्ड रखती है

हॉस्टल

संस्थान दोनों लड़कियों और लड़कों को जो वाईफ़ाई गड़बड़ facility.The छात्रावास के साथ सक्षम है के लिए एक छात्रावास परिसर दौर-the-घड़ी सुरक्षा व्यवस्था प्रदान करता है।
सर्वोदय बाल विद्यालय मयूर विहार फेस-१, पाकेट-२ (प्रेमचन्द)

सर्वोदय बाल विद्यालय मयूर विहार फेस-१, पाकेट-२ (प्रेमचन्द) दिल्ली, यह विद्यालय दिल्ली के पूर्वी जिला के मंडल-२ के अन्तर्गत है। विद्यालय का क्रमांक १००२००६ है।
बरवड्डा

बरवड्डा

बरवड्डा धनबाद शहर का एयरपोर्ट कहा जा सकता है। यंहा एक बड़ी एअर स्ट्रीप है, जिसका प्रयोग हेलीपैड के रूप मे भी होता है। यह धैया से ग्राण्ड ट्र्न्क रोड (जी टी रोड) (राष्टीय राजमार्ग संख्या 2) जाने के रास्ते के बायें तरफ स्थित है, इसकी सीमा हीरक प्यान्ट से जी टी रोड तक है। 1986 में तत्कालिन प्रधानमंत्री राजीव गांधी का आगमन और भाषण बरवड्डा मे ही हुआ था।
अली पाशा मुबारक

परिचय

यह एक साधारण वंश के व्यक्ति थे। पहले ये मिस्री तोपखाने में एक अधिकारी हुए और धीरे-धीरे उन्नति करके मंत्री के पद पर पहुँचे। १८४४ ई. में फ्रांस गए और मेट्ज के तोपखाने के स्कूल में शिक्षा ग्रहण की। अली पाशा मुबारक ने मिस्र सरकार के प्रत्येक विभाग में बहुत ज्यादा सुधार किए। इन्हीं के मंत्रित्व में छापेखाने खुले और स्कूलों के लिए पढ़ाई जानेवाली पुस्तकें तैयार की गई। १८९१ ई. में उन्होंने सर अलफ्रेड मिलनर के हस्तक्षेप के कारण त्यागपत्र दे दिया और राजनीति से अलग होकर एक साधारण व्यक्ति की तरह जीवन व्यतीत करने लगे। १४ नवम्बर १८९३ को उनकी मृत्यु काहिरा में हो गई।
२९०१ ईसा पूर्व

२९०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राहुल सिन्हा

राहुल सिन्हा एक भारतीय नेता और भारतीय जनता पार्टी की पश्चिम बंगाल इकाई के मौजूदा अध्यक्ष हैं।

राहुल सिन्हा ने 20 अक्टूबर 1963 को कोलकाता, पश्चिम बंगाल में पैदा हुआ था।
गंडास

गंडास एक गोत्र है जो राजस्थान के झुन्झुनू में जाटों में एवं हरियाणा में जाटों में पायी जाती है।
अमोघवर्ष नृपतुंग

परिचय

अमोघवर्ष राष्ट्रकूट राजा जो स. 814 ई. में गद्दी पर बैठा और 64 साल राज करने के बाद संभवत: 878 ईं. में मरा। वह गोविन्द तृतीय का पुत्र था। उसके किशोर होने के कारण पिता ने मृत्यु के समय करकराज को शासन का कार्य सँभालने को सहायक नियुक्त किया था। किन्तु मंत्री और सामन्त धीरे-धीरे विद्रोही और असहिष्णु होते गए। साम्राज्य का गंगवाडी प्रांत स्वतंत्र हो गया और वेंगी के चालुक्यराज विजयादित्य द्वितीय ने आक्रमण कर अमोघवर्ष को गद्दी से उतार तक दिया। परंतु अमोघवर्ष भी साहस छोड़नेवाला व्यक्ति न था और करकराज की सहायता से उसने राष्ट्रकूटों का सिंहासन फिर स्वायत्त कर लिया। राष्ट्रकूटों की शक्ति फिर भी लौटी नहीं और उन्हें बार-बार चोट खानी पड़ी।
अमोघवर्ष के संजन ताम्रपत्र के अभिलेख से समकालीन भारतीय राजनीति पर पर्याप्त प्रकाश पड़ता है, यद्यपि उसमें स्वयं उसकी विजयों का वर्णन अतिरंजित है। वास्तव में उसके युद्ध प्राय: उसके विपरीत ही गए थे। अमोघवर्ष धार्मिक और विद्याव्यसनी था, महालक्ष्मी का परम भक्त। जैनाचार्य के उपदेश से उसकी प्रवृत्ति जैन हो गई थी। 'कविराजमार्ग' और 'प्रश्नोत्तरमालिका' का वह रचयिता माना जाता है। उसी ने मान्यखेट राजधानी बनाई थी। अपने अंतिम दिनों में राजकार्य मंत्रियों और युवराज पर छोड़ वह विरक्त रहने लगा था।
राष्ट्रीय राजमार्ग २५ (भारत)

मार्ग

राष्ट्रीय राजमार्ग २५ बाड़मेर में आरम्भ होता है। पूर्व दिशा में चलता हुआ यह कवास, बायतू, दूदवा खारा, बागुन्दी, तिलवारा, बालोतरा, पचपदरा, कल्याणपुर, जोधपुर, कपारदा, बिलाड़ा और जैतारण से गुज़रता है और ब्यावर में समाप्त हो जाता है।
अजीत चंडीला

इंडियन प्रीमियर लीग कैरियर

इनका (आईपीएल) कैरियर २०११ में शुरू हुआ जब दिल्ली डेयरडेविल्स ने उन्हें अपनी संभावित टीम में चुना था। उन्होंने जयपुर में २३ अप्रैल २०१२ को इंडियन प्रीमियर लीग की शुरुआत की थी। यह ज्ञात है कि इन्हें भारतीय स्पिनर नरेंद्र हिरवानी क्रिकेट में आगे बढने में सलाह दी थी। ये आईपीएल के पांचवें सीज़न में हैट-ट्रिक लेने वाले पहले गेंदबाज बने थे और राजस्थान रॉयल्स के लिए हैट-ट्रिक पाने के लिए वह सातवें गेंदबाज हैं।

स्पॉट फिक्सिंग

१६ मई २०१३ को, उन्हें दिल्ली पुलिस द्वारा शान्ताकुमारन श्रीसंत और अंकित चव्हाण के साथ २०१३ इंडियन प्रीमियर लीग (आईपीएल ६) के दौरान स्पॉट फिक्सिंग के आरोप में गिरफ्तार किया गया था, जो राजस्थान रॉयल्स के लिए उनके साथ खेलते थे।
२०१३ आईपीएल सत्र में चंदिला को कथित रूप से ४.९ मिलियन (यूएस$75,000) रुपए प्राप्त हुए थे, जिनमें से १७ मई २०१३ को मुंबई इंडियंस के खिलाफ मैच में स्पॉट फिक्स करने के लिए ₹१.५ मिलियन (यूएस$23,000) का भुगतान किया गया था, इससे पहले वह गिरफ्तार किये जा चुके थे।  गिरफ्तार होने के बाद, उन्हें तुरंत अपने नियोक्ता, एयर इंडिया  द्वारा भी निलंबित कर दिया गया था। जनवरी २०१६ में, उनपर भारतीय क्रिकेट कंट्रोल बोर्ड ने क्रिकेट के सभी प्रारूपों पर प्रतिबंध दिया गया था।
कम्‍पनी पंजीकरण

भारत मॆ कंपनी अधिनियम की धारा 609 के तहत नियुक्‍त कंपनी रजिस्‍ट्रार (आरओसी) जिनके अंतर्गत विभिन्‍न राज्‍य और संघ राज्‍य क्षेत्र आते हैं, का मुख्‍य कार्य संबंधित राज्‍यों और संघ राज्‍य क्षेत्रों में निर्मित कंपनियों को रजिस्‍टर करना है और यह सुनिश्चित करना है कि ऐसी कंपनियाँ अधिनियम के तहत सांविधिक अपेक्षाओं का अनुपालन करे। ये कार्यालय उनके पास रजिस्‍टर की गई कंपनियों संबंधी रिकॉर्डों के रजिस्‍ट्री (पंजी कार्यालय) के रूप में कार्य करते हैं, ये रिकॉर्ड जनता द्वारा निर्धारित शुल्‍क के भुगतान पर निरीक्षण हेतु उपलब्‍ध हैं।
विभिन्‍न राज्‍यों में कंपनियों के रजिस्‍ट्रार मुख्‍य रूप से कंपनी के निगमीकरण, कंपनियों के नाम परिवर्तन, वित्‍तीय वर्ष परिवर्तन, कंपनियों के निजी से सार्वजनिक और इसके रुपांरण, कंपनियों के नामों को काटने और कंपनियों के विरुद्ध यूक संबंधी कार्रवाई का कार्य करते हैं।
एक प्राइवेट लिमिटेड अथवा एक पब्लिक लिमिटेड कंपनी रजिस्‍टर कराने हेतु जिन चरणों का पालन किया जाना हैं, वे यहाँ सूचीबद्ध है।
एक प्राइवेट लिमिटेड कंपनी को निगमीकरण हेतु उठाए जाने वाले कदम:

* तरजीह के क्रम में कुछ उपयुक्‍त नाम का चयन करें जो चार से कम न हो और कंपनी के मुख्‍य उद्देश्‍यों का सूचक हो।
* यह सुनिश्चित करें कि नाम किसी नाम अन्‍य कंपनी, जो पहले से रजिस्‍टर्ड हो, के नाम के सदृश्‍य न हो और प्रतीक और नाम (अनुचित प्रयोग की रोकथाम) अधिनियम, 1950 के उपबंधों न करता हो।
* 500 रुपए के शुल्‍क के साथ सामान्‍य नियमावली और फॉमों के फॉर्म-1 क में नाम की उपलब्‍धता का पता लगाने हेतु संबंधित आरओसी कार्यालय में आवेदन करें। यदि प्रस्‍तावित नाम उपलब्‍ध नहीं है तो उसी आवेदन फॉर्म में नए नाम हेतु आवेदन करें।
* संस्‍था की बही नियामावली और संस्‍था के अंतनिर्यम का प्रारुप वकील द्वरा तैयार कराने, आरओसी द्वारा उसकी विधीक्षा कराने उसी प्रिंटिंग कराने की व्‍यवस्‍था कराएँ।
* संस्‍था की बहिर्नियमावली और संस्‍था के अंतर्नियमों पर उचित स्‍टाम्‍प शुल्‍क के साथ स्‍टाम्‍प लगवाने की व्‍यवस्‍था करें।
* संस्‍था की बहिर्नियमावली और संस्‍था के अंतर्नियमों पर कम से कम दो अंशदाताओं के उसके हाथ से हस्‍ताक्षर लें, उनके पिता का नाम, व्‍यवसाय पता और अंशदान किए गए शेयरों की संख्‍या और कम से कम एक व्‍यक्ति की गवाही का ब्‍यौरा होना चाहिए।
* यह सुनिश्चित करें कि संस्‍था की बहिर्नियमावली और संस्‍था के अंर्नियम पर तारीख स्‍टाम्‍प लगाने की तारीख के बाद की होनी चाहिए।
* निम्‍नलिखित फॉमों को विधिवत भरवाएँ
  o अनुपालन की घोषणा फॉर्म-1
  o कंपनी के रजिस्‍टर्ड कार्याल्‍य की अवस्थिति की सूचना फॉर्म-18
  o निदेशक, प्रबंधक और सचिव के विवरण फॉर्म -32 
* निम्‍नलिखत दस्‍तावेज फाइलिंग शुल्‍क और रजिस्‍ट्रेशन शुल्‍क के साथ आरओसी को प्रस्‍तुत करें:
  o संस्‍था की बहिर्नियमावली और संस्‍था के अंतर्नियमों की स्‍टाम्‍प लगी और हस्‍ताक्षरित प्रतियाँ (3 प्रतियाँ)
  o फॉर्म-1,18 और 32 दो प्रतियों में
  o संस्‍था की बहिर्नियमावली और संस्‍था के अं‍तर्नियमों में संदर्भित कोई सहमति।
  o प्रबंध निदेशक अथवा पूर्णकालिक निदेशक के रूप में नियुक्ति हेतु किसी व्‍यक्ति के साथ किया जाने वाल कोई प्रस्‍तावित करार
  o आरओसी द्वारा जारी नाम की उपलब्‍धता वाला पत्रा
  o रजिस्‍ट्रेशन हेतु फाइल किए गए दस्‍तावेज और कागजातों में अंशदाताओं की ओर से सुधार करने हेतु किसी व्‍यक्ति के पक्ष में मुख्‍यदाता।
  o रजिस्‍ट्रेशन ओर फाइलिंग शुल्‍क के 1000/- रुपए से अधिक होने पर डिमांड ड्राफ्ट/बैंकर्स चैक द्वारा भुगतान करें।
  o आरओसी से निगमीकरण का प्रमाणपत्र प्राप्‍त करें।
दम (2003 फ़िल्म)

पटकथा

उदय ( विवेक ओबेरॉय ) और मोहन (सुशांत सिंह) गरीब मध्यमवर्गीय परिवारों से आते हैं। उनके परिवारों की इच्छा के खिलाफ, लड़के पुलिस बल में शामिल होना चाहते हैं। बिना किसी सिफारिश या लाभ के बावजूद वे पुलिस अकादमी तक पहुंच जाते है, जहां उन्हे एक नेक प्रशिक्षण अधिकारी राज दत्त शर्मा (मुकेश ऋषि) मिलते है। 
एक दिन, कावेरी ( दीया मिर्ज़ा) से, जो उदय की प्रेमिका होती है, इंस्पेक्टर शंकर उर्फ एनकाउंटर शंकर (अतुल कुलकर्णी) छेड़छाड़ करता है। इसके लिये उदय शंकर को बुरी तरह से पीटता है। शंकर उससे प्रतिशोध लेने की ठानता है। जब शर्मा को यह पता चलता हैं तो वह उदय को बताता है कि शंकर एक अहंकारी, भ्रष्ट पुलिस अधिकारी है जो अपनी शक्तियों का उपयोग सभी प्रकार के उद्देश्यों के लिए करता है। 
वह अपनी पुरानी जिन्दगी के बारे में बताता है कि मंत्री देशमुख (गोविंद नामदेव) के आदेश पर बाबू कसाई (यशपाल शर्मा) नामक एक गुंडे ने मंत्री के प्रतिद्वंद्वी को मार डालता है। शर्मा की पत्नी लक्ष्मी (शीबा) उन कई गवाहों में से एक थीं जिन्होंने हत्या को देखा था, लेकिन केवल वह गवाही देने के लिए आगे आईं। देशमुख का खास शंकर, शर्मा के घर में घुसकर लक्ष्मी के सामने शर्मा की बेटी की हत्या कर देता है। जिससे लक्ष्मी सदमे में चली जाती है। शंकर को पदोन्नत किया जाता है, जबकी शर्मा को पदावनत कर प्रशिक्षण के लिए अधिकारियों के चयन का काम दे दिया जाता है। 
यह एक कारण था कि शर्मा ने उस जोड़ी को चुना था। उदय अब फैसला करता है कि वह तब तक नहीं रुकेगा जब तक कि शंकर की दहशत को खत्म नहीं कर देता। इधर, मोहन को मारकर शंकर पहले ही आक्रमक स्थिति में आ जाता है। उदय को अकेला करके, शंकर सोचता है कि वह अब सुरक्षित है। लेकिन उदय शंकर पर हमला करके पलटवार करता है। वह बाबू को शंकर की बंदूक चुरा कर मारता है, जिससे हर कोई मानता है कि शंकर ने अपराधी को मारा है। प्रतिशोध में, शंकर, देशमुख को मारता है और उदय को इसके लिए फसा देता है। फिर, यह पता चलता है कि बाबू की मौत नकली थी और वह वास्तव में उदय की कैद में है। 
इससे अनभिज्ञ शंकर उदय के खिलाफ बड़े पैमाने पर तलाशी शुरू करता है। यह जानने पर कि बाबू अभी जीवित है, शंकर  बाबू, उदय और कावेरी को खोज लेता है और गोलीबारी होती है। गोलीबारी में बाबू बुरी तरह घायल हो जाता है। स्थिति का फायदा उठाते हुए, शंकर उदय को अकेला कर मारने की कोशिश करता है। इस बीच, बाबू, जो उसकी मृत्युसैया पर होता है, अपने सभी अपराधों को कावेरी के सामने स्वीकार कर लेता है, जो इसकी वीडियोग्राफी कर लेती हैं। 
कमिश्नर खुद अपराध स्थल पर जाते हैं, जहां कावेरी उन्हें मरते हुए बाबू का बयान दिखाती है। शंकर का असली चेहरा सामने आने के बाद, कमिश्नर उदय और शंकर दोनों को आत्मसमर्पण करने का आदेश देता है। शंकर भागने की कोशिश करता है, लेकिन उदय उसे पकड़ लेता है और उसे मार डालता है। उदय आत्मसमर्पण कर देता है, जिसके बाद अदालत में उसके उपर विधिवत मामला चलता है। सबूतों के आधार पर, वह छुट जाता है, जिसके बाद अंत में लोगों द्वारा उसका भव्य स्वागत किया जाता है।

आलोचनात्मक स्वीकार्यता

बॉक्स ऑफिस पर न चलने के बावजुद, फ़िल्म को आलोचकों द्वारा सराहा गया था।
द्रविड़ आंदोलन

द्रविड़ आंदोलन की शुरुआत 1916 में, मद्रास में जस्टिस पार्टी की स्थापना से हुई मानी जाती है। जस्टिस पार्टी अथवा दक्षिण भारतीय लिबरल फेडरेशन के नाम से जानी जाने वाली इस पार्टी के संस्थापक टी. एम. नायर और पी. त्यागराज चेट्टि थे। 1939 में ई वी के रामास्‍वामी 'पेरियार' इस दल के अध्यक्ष बने और 1944 में उन्होंने इसे द्रविड़ कज़गम नाम देकर चुनावों से अलग कर लिया और सामाजिक आन्दोलन का रूप दिया। बाद में पेरियार के सहयोगी सीएन अन्‍नादुरै ने इस दल से अलग होकर 17 सितंबर, 1949 में द्रविड़ मुनेत्र कडगम (डीएमके) की स्‍थापना की।
अरीय त्रिज्याकार बस्तियां

यह एक प्रमुख मानव बस्ति प्रतिरुप हैं जो प्रायः ग्रामीण क्षेत्रों में देखा जाता हैं।
परमनिरपेक्ष

पाश्चात्य दर्शन में सर्वस्वतंत्र, सर्वस्वाधीन, सर्वोपरि, तथ्यात्मक, स्वयंभू, आत्मनिर्भर, आत्मपूर्ण और वैयक्तिक विचार एवं खोज पर न निर्भर एकमात्र परमनिरपेक्ष सत्य अथवा, मूल्य अर्थात् अर्थ की धारणा प्रचलित रही है। परमनिरपेक्ष को प्राय: समस्त वास्तवता का अंतिम आधारभूत अनन्त पदार्थ और विश्व तथा ईश्वर से अभिन्न माना गया है। इसके स्वरूप की व्याख्या में इसे कभी तथ्यात्मक जगत् से पूर्णतया समन्वित द्वंद्वात्मक तर्क बुद्धि, कभी संकल्प, कभी सर्जनात्मक एवं विकासशील जीवनशक्ति, कभी चेतना, कभी अनुभव और कभी स्वप्रकाश व्यक्तित्व कहा गया है।
गंगाधर गाडगीळ

गंगाधर गाडगीळ (२५ अगस्त १९२३ - १५ सितंबर २००८) मराठी लेखक, अर्थतज्ज्ञ, समीक्षक। मराठी साहित्य में कथा साहित्य के योगदान के लिए उन्हें 'नव कथा के जन्मदाता ' कहा जाता है।

शिक्षा

मुंबई में २५ अगस्त इ.स. १९२३ में जन्म लेकर गाडगीळ जी ने स्कूली शिक्षा गिरगाव स्थित 'आर्यन एज्यूकेशन सोसायटी' में पूरी की। इस स्कूल से १९३८ में मॅट्रिक के बाद १९४४ में चर्नीरोड स्थित विल्सन महाविद्यालय से अर्थशास्त्र, राज्यशास्त्र व इतिहास विषय लेकर एमए किया।

व्यवसाय

एमए करने के बाद दोन साल में मुंबई के रुपारेल कॉलेज में प्राध्यापक पद पर नोकरी की प्रारंभ की। शुरुआती के दौर में सुरत के किकाभाई प्रेमचंद महाविद्यालय और उसके बाद मुंबई स्थित पोद्दार, सिडनहॅम एवं रुपारेल महाविद्यालय में प्राध्यापक के रूप में कार्य किया। १९६४ से १९७१ के दौरन उन्होंने मुंबई के नरसी मोनजी कॉलेज ऑफ कॉमर्स ऍण्ड इकॉनॉमिक्स में प्राचार्य के तौर पर काम किया। १९७१ से १९७६ के दौरान आपटे उद्योग समुह के सलाहकार और उसके बाद वालचंद उद्योग समुह में आर्थिक सलाहकार के रूप में कार्य किया।
वूनसोकेट, दक्षिण डकोटा

वूनसोकेट संयुक्त राज्य अमेरिका के दक्षिण डकोटा राज्य की सैनबोर्न काउण्टी की काउण्टी सीट है। सन २००० की जनगणना में यहाँ की जनसंख्या ७२० थी। जनसंख्या घनत्व: १६३.४ व्यक्ति/किमी२; कुल क्षेत्रफल: २.० किमी२।
चित्रगुप्त जयंती

चित्रगुप्त जी

भगवान चित्रगुप्त परमपिता ब्रह्मा जी के अंश से उत्पन्न हुए हैं और यमराज के सहयोगी हैं। इनकी कथा इस प्रकार है कि सृष्टि के निर्माण के उद्देश्य से जब भगवान विष्णु ने अपनी योग माया से सृष्टि की कल्पना की तो उनकी नाभि से एक कमल निकला जिस पर एक पुरूष आसीन था चुंकि इनकी उत्पत्ति ब्रह्माण्ड की रचना और सृष्टि के निर्माण के उद्देश्य से हुआ था अत: ये ब्रह्मा कहलाये। इन्होंने सृष्ट की रचना के क्रम में देव-असुर, गंधर्व, अप्सरा, स्त्री-पुरूष पशु-पक्षी को जन्म दिया। इसी क्रम में यमराज का भी जन्म हुआ जिन्हें धर्मराज की संज्ञा प्राप्त हुई क्योंकि धर्मानुसार उन्हें जीवों को सजा देने का कार्य प्राप्त हुआ था। धर्मराज ने जब एक योग्य सहयोगी की मांग ब्रह्मा जी से की तो ब्रह्मा जी ध्यानलीन हो गये और एक हजार वर्ष की तपस्या के बाद एक पुरूष उत्पन्न हुआ। इस पुरूष का जन्म ब्रह्मा जी की काया से हुआ था अत: ये कायस्थ कहलाये और इनका नाम चित्रगुप्त पड़ा।
भगवान चित्रगुप्त जी के हाथों में कर्म की किताब, कलम, दवात और करवाल है। ये कुशल लेखक हैं और इनकी लेखनी से जीवों को उनके कर्मों के अनुसार न्याय मिलती है। कार्तिक शुक्ल द्वितीया तिथि को भगवान चित्रगुप्त की पूजा का विधान है। इस दिन भगवान चित्रगुप्त और यमराज की मूर्ति स्थापित करके अथवा उनकी तस्वीर रखकर श्रद्धा पूर्वक सभी प्रकार से फूल, अक्षत, कुमकुम, सिन्दूर एवं भांति भांति के पकवान, मिष्टान एवं नैवेद्य सहित इनकी पूजा करें। और फिर जाने अनजाने हुए अपराधों के लिए इनसे क्षमा याचना करें। यमराज और चित्रगुप्त की पूजा एवं उनसे अपने बुरे कर्मों के लिए क्षमा मांगने से नरक का फल भोगना नहीं पड़ता है। इस संदर्भ में एक कथा का यहां उल्लेखनीय है।

कथा

सौराष्ट्र में एक राजा हुए जिनका नाम सौदास था। राजा अधर्मी और पाप कर्म करने वाला था। इस राजा ने कभी को पुण्य का काम नहीं किया था। एक बार शिकार खेलते समय जंगल में भटक गया। वहां उन्हें एक ब्रह्मण दिखा जो पूजा कर रहे थे। राजा उत्सुकतावश ब्रह्ममण के समीप गया और उनसे पूछा कि यहां आप किनकी पूजा कर रहे हैं। ब्रह्मण ने कहा आज कार्तिक शुक्ल द्वितीया है इस दिन मैं यमराज और चित्रगुप्त महाराज की पूजा कर रहा हूं। इनकी पूजा नरक से मुक्ति प्रदान करने वाली है। राजा ने तब पूजा का विधान पूछकर वहीं चित्रगुप्त और यमराज की पूजा की।
काल की गति से एक दिन यमदूत राजा के प्राण लेने आ गये। दूत राजा की आत्मा को जंजीरों में बांधकर घसीटते हुए ले गये। लहुलुहान राजा यमराज के दरबार में जब पहुंचा तब चित्रगुप्त ने राजा के कर्मों की पुस्तिका खोली और कहा कि हे यमराज यूं तो यह राजा बड़ा ही पापी है इसने सदा पाप कर्म ही किए हैं परंतु इसने कार्तिक शुक्ल द्वितीया तिथि को हमारा और आपका व्रत पूजन किया है अत: इसके पाप कट गये हैं और अब इसे धर्मानुसार नरक नहीं भेजा जा सकता। इस प्रकार राजा को नरक से मुक्ति मिल गयी।